recursal/SuperWikiNEXT-32B huggingface dataset:
**Kereta kebal kecil PPG** ([Подвижное пулемётное гнездо, *Podvizhnoye pulemyotnoye gnezdo*] Error: {{Lang-xx}}: teks mempunyai penanda italik (bantuan), harafiahnya "sarang mesingan bergerak"), juga dikenali dengan nama prototaip *Obiekt 217*, merupakan kereta kebal kecil Soviet yang dihasilkan untuk pertempuran di Finland. Kenderaan ini tidak pernah menyertai pertempuran.

Tentera infantri Soviet mengalami korban yang besar ketika menyerang kubu Finland semasa Perang Musim Sejuk. Bagi mengimbanginya, mereka kadang kala menyerangnya menggunakan lunsur berperisai yang ditunda oleh kereta kebal. Kereta kebal kecil PPG merupakan usaha bagi mencipta pengangkut infantri bagi memenuhi peranan ini. Sekitar seratus dihasilkan di Kilang Kirov di Leningrad pada tahun 1940 dan dihantar ke baris hadapan, tetapi tidak sempat sampai ke Finland untuk kegunaan dalam pertempuran.

Kereta kebal kecil PPG memiliki penutup separa perisai setebal 5 hingga 8 mm melindungi hadapan dan sisi, bagi dua infantri menunggang dalam kedudukan membongkok. Ia bersenjata dengan dua mesingan DT 7.62mm. Kereta kebal kecil mendapat kuasa oleh enjin motorsikal dua puluh lima kuasa kuda yang membenarkannya mencecah kelajuan sekitar 25 km/j, dan berat sekitar 2.5 tan.

Templat:WWIISovietAFVs
Pertempuran **Aegospotami** pada tahun 405 BC merupakan kemusnahan tentera laut Athens dalam Perang Peloponnesian, dan membawa kepada kekalahan terakhir Athens kepada Sparta pada tahun berikutnya.

| Pertempuran Aegospotami |
| --- |
| Conflict | Perang Peloponnesian |
| Tarikh | 405 BC |
| Tempat | Aegospotami |
| Keputusan | Kemenangan Sparta |
| 

| Pejuang |
| --- |
| Athen | Sparta |
| Komander |
| Conon | Lysander |
| Kekuatan |
| 170 kapal | Tidak diketahui |
| Mangsa |
| 161 kapal | Tidak diketahui |

 |

Pertempuran **Aegospotami** pada tahun 405 BC merupakan kemusnahan tentera laut Athens dalam Perang Peloponnesian, dan membawa kepada kekalahan terakhir Athens kepada Sparta pada tahun berikutnya.

Selepas kemenangan Athen di Kepulauan Arginusae, Conon membawa angkatannya ke kuala sungai kecil dekat Aegospotami di Hellespont. Angkatan Sparta berada berhampiran di seberang Hellespont, dan selama empat hari Conon mengayuhkan angkatannya keseberang, cuba untuk bertempur dengan Sparta, yang hanya berdiam diri. Pada hari kelima, selepas mengulangi pergerak ini sekali lagi, pihak Athen kembali, mendaratkan kapal mereka dan bepecah untuk mencari makanan, Aegospotami terlalu kecil untuk memiliki pasar.

Bagaimanapun, komander Sparta Lysander telah menghantar beberapa kapal yang berperanan sebagai peninjau, mengekori kapal Athen dan balik membuat lapuran. Apabila mendapat berita bahawa kapal-kapal tersebut tidak dikawal, dengan pantas Lysander membawa tenteranya keseberang dan membakar hampir kesemua 170 kapal Conon, hanya 9 berjaya melepaskan diri, kapal pemerintah Paralus kembali ke Athen sementara yang lain berundur ke Cyprus.

Angkatan ini merupakan hampir keseluruhan kuasa tentera laut Athen, yang juga merupakan asas Kerajaan Athen, jadi apabila Lysander berlayar ke pelabuhan Athen, Piraeus dan mengadangnya, tiada orang datang membantu, dan selepas bertahan selama beberapa bulan, Athen menyerah. Dinding pertahanan Athen diruntuhkan, dan Sparta menubuhkan kerajaan baru di Athen, dengan itu mengakhiri Perang Peloponnesian.
Pertandingan Taekwondo
**Taekwondo** ataupun **Tae Kwon Do** (Bahasa Korea: 태권도/跆拳道code: ko is deprecated , sebutan: [tʰɛ.k͈wʌn.do]  ( dengar)) merupakan seni bela diri Korea yang paling terkenal. Ia telah diperkenalkan di seluruh dunia oleh Jeneral Choi Hong Hi, seorang panglima tentera Korea Selatan. Ia merupakan sukan rasmi Korea dan turut dipertandingkan di Sukan Olimpik sejak tahun 2000 (salah satu seni bela diri dari Asia).

Dalam bahasa Korea, *Tae* bermaksud "tendangan atau menendang"; *Kwon* bermaksud "tumbukan atau menumbuk"; dan *Do* bermakna "cara" atau "seni". Jadi, Taekwondo bolehlah diterjemahkan secara kasar sebagai "seni menendang dan menumbuk".

Taekwondo mempunyai beberapa warna tali pinggang yang menunjukkan peringkat atau pangkat seseorang pengamal seni bela diri ini.

* Putih
* Kuning
* Hijau
* Biru
* Merah atau Coklat
* Hitam

Setiap tali pinggang mempunyai 2 peringkat atau pangkat sebelum dinaikkan ke pangkat seterusnya. Tali pinggang hitam mempunyai 9 peringkat. Peringkat atau pangkat bagi talipinggang hitam dipanggil "DAN". Pemegang tali pinggang 9th DAN dikenali sebagai GRANDMASTER. 

Di Malaysia terdapat beberapa persatuan Taekwondo tempatan yang bernaung di bawah beberapa persatuan Taekwondo antarabangsa, antaranya:

* World Taekwondo Federation (WTF)
* International Taekwondo Federation (ITF)
* Global Taekwondo Federation (GTF)

Perbezaan ketara antara WTF dengan ITF dan GTF adalah cara pembelajarannya. WTF banyak mementingkan aspek kesukanan di mana ia telah diiktiraf oleh Majlis Olimpik dan telah menjadi salah satu acara di Sukan Olimpik sejak tahun 2000 iaitu Sukan Olimpik di Sydney, Australia.

ITF dan GTF pula banyak mementingkan aspek mempertahankan diri dan kesenian. Tidak seperti WTF, kedua-dua persatuan ini ingin mengekalkan kesenian Taekwondo yang berusia beribu-ribu tahun dan tidak hanya untuk mengutip mata apabila sesuatu pertandingan diadakan.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Taekwondo*** |

* WTF
* ITF Diarkibkan 2015-02-13 di Wayback Machine
**Pertempuran Bukit Gqokli** berlangsung pada tahun 1818, dab merupakan sebahagian dari Perang Saudara Zulu, antara Shaka dari negara Zulu dan Zwide dari Ndwandwe, dalam jajahan Shaka dekat selatan Ulundi masa kini.

Ia merupakan pertempuran utama pertama Shaka menentang Zwide, yang menyedari bahawa jiran selatannya akan mencetuskan masalah di masa hadapan. Seorang pakar taktikal, sungguhpun diatasi 2:1, telah memastikan kemenangan berpihak kepada Shaka. Dia meletakkan tentera di air cetek di mana tentera Zwide, dibawah pimpinan Nomahlanjana, perlu meredah Sungai Umfolozi Putih, bagi melewatkan musuh ketika ia memiliki kelebihan. Sementara itu, dia memusnahkan kawasan sekitar sungai, dan meletakkan tenteranya sekeliling puncak bukit Gqokli, dengan simpanan, dan kesemua bekalannya, dalam lekukan di puncak bukit tersebut.

Dia menghantar sebahagian tentera sebagai umpan bagi menghalau lembu lari - Nomahlanjana kemudiannya memecahkan pasukannya bagi menangkap lembu sebagai bekalan makanan. Displin di sebelah pihak Kerajaan Zulu memastikan bahawa pasukan Ndwandwe yang mengepung melontar assegai mereta tanpa kesan tetapi tidak dapat senjata dilontarkan kembali pada mereka. Bulatan yang semakin mengecil di sebelah pihak penyerang turut menyebabkan kesesakan.

Bertempur merupakan kerja yang mendahagakan, dan pada penhujung hari ramai dari pihak Ndwandwe menyusup kembali ke sungai untuk minum - semakin mengurangkan pasukan Nomahlanjana. Gagal mencapai kemajuan dengan serangan berhadapan pada Shaka, Nomahlanjana memutuskan bagi menumpukan kesemua tenteranya pada satu titik. Ketika itu, taktik Shakas mula dilaksanakan - pasukan simpanannya meluru menuruni bukit dalam dua barisan dan memusnahkan lajur tersebut. Bagaimanapun, pasukannya yang berkurangan tidak mencukupi bagi menyebabkan kekalahan yang sepenuhnya, dan baki pasukan Ndwandwe berjaya berundur ke utara.

Pautan luar
-----------

* Pertempuran Awal Zulu Diarkibkan 2010-12-01 di Wayback Machine
**Tong** (bahasa Inggeris: *Barrel*) adalah nama untuk salah satu unit ukuran isi padu, selalunya di antara 100-200 liter.

Tong minyak
-----------

Kebiasaannya satu tong minyak di Amerika Utara bersamaan dengan 42 gelen atau 159 liter digunakan sebagai unit ukuran isi padu bagi minyak mentah dan produk petroleum lain. Di tempat lain, minyak biasanya diukur dalam meter padu (m3) atau dalam tan (t). Syarikat antarabangsa yang tersenarai di bursa saham Amerika Syarikat cenderung menggunakan tong bagi isi padu pengeluaran minyak mereka untuk tujuan laporan antarabangsa sementara syarikat di Eropah menggunakan tan.

Pada awalnya, saiz kebiasaan untuk menyimpan minyak adalah 40 gelen (151.4 liter) iaitu saiz bagi tong wiski. Tetapi semenjak tahun 1866, piawai bagi setong minyak adalah 42 gelen.

Minyak sebenarnya tidak dihantar dalam bentuk tong semenjak kewujudan kapal minyak. Tetapi 42 gelen masih digunakan untuk unit ukuran, penetapan harga dan percukaian serta undang-undang pengawalan.
**Komisariat Rakyat untuk Hal Ehwal Dalam Negeri** (Bahasa Rusia: Наро́дный комиссариа́т вну́тренних дел: Naródnyy komissariát vnútrennikh) merupakan agensi kementerian dalam negeri Kesatuan Soviet.

Ditubuhkan pada tahun 1917 sebagai NKVD dari Republik Sosialis Persekutuan Soviet Rusia, agensi ini pada mulanya ditugaskan untuk melakukan kerja polis biasa dan mengawasi penjara dan kem buruh negara. Ia dibubarkan pada tahun 1930, dengan fungsinya tersebar di antara agensi lain, hanya untuk dikembalikan sebagai komisariat serikat pekerja pada tahun 1934.

Fungsi OGPU (organisasi polis rahsia) dipindahkan ke NKVD pada tahun 1934, memberikannya monopoli terhadap aktiviti penguatkuasaan undang-undang yang berlangsung hingga akhir Perang Dunia II. Dalam tempoh ini, NKVD merangkumi kedua-dua aktiviti ketenteraman awam biasa, dan juga aktiviti polis rahsia. NKVD terkenal dengan peranannya dalam penindasan politik dan melakukan Pembersihan Besar di bawah Joseph Stalin. Ia dipimpin oleh Genrikh Yagoda, Nikolai Yezhov dan Lavrentiy Beria. 

NKVD melakukan eksekusi secara besar-besaran terhadap sejumlah warga negara yang tidak terhitung jumlahnya, dan mengandung, menghuni dan menguruskan sistem kem buruh paksa Gulag. Ejen-ejen mereka bertanggung jawab atas penindasan kaum tani yang kaya, serta pengusiran besar-besaran seluruh negara ke wilayah-wilayah yang tidak berpenghuni. Mereka mengawasi perlindungan perbatasan dan pengintipan Soviet (yang termasuk pembunuhan politik), dan menerapkan kebijakan Soviet dalam gerakan komunis dan pemerintahan boneka di negara lain, terutama penindasan dan pembunuhan beramai-ramai di Poland.

Pada bulan Mac 1946, semua Komisaris Rakyat diganti menjadi Kementerian, dan NKVD menjadi Kementerian Dalam Negeri (MVD).

Lihat juga
----------

* KGB
**Sugababes** ialah kumpulan vokal United Kingdom yang telah memenangi Anugerah BRIT. Kumpulan ini dianggotai oleh Keisha Buchanan, Heidi Range dan Amelle Berrabah. Ditubuhkan pada tahun 1998, kini mereka telah mengeluarkan dua puluh satu buah single. Di samping itu, kumpulan ini juga telah mendapat kejayaan arus perdana di pelbagai negara Asia dan Eropah.

Dalam pemasaran single mereka iaitu "About You Now", kumpulan Sugababes telah dinobatkan sebagai satu-satunya artis wanita yang telah menguasai carta jualan single, jualan album serta muat turun dua kali berturut-turut.

Sejarah
-------

### *One Touch*

Kumpulan itu diasaskan apabila Keisha Buchanan dan Mutya Buena yang telah berkawan sejak mereka berumur lapan tahun telah bertemu dengan Siobhan Donaghy di sebuah parti pada tahun 1988 semasa mereka berumur tiga belas tahun dan diperkenalkan oleh pengurus, Ron Tom. Mutya Buena dan Siobhan Donaghy telah bekerja berasingan dengan Ron Tom, dan semasa mereka sedang merakam lagu untuk album Sugababes yang pertama, One Touch, dicadangkan bahawa kumpulan itu akan lebih berjaya dengan ahli ketiga. Keisha Buchanan telah dijemput oleh Mutya Buena untuk melihat, dan diminta untuk menyertai kumpulan tersebut.

### *Angels With Dirty Faces*

### *Three*

### *Taller In More Ways*

### *Overloaded: The Singles Collection'*

### *Change*

### *Catfights and Spotlights*

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Sugababes***. |

* Tapak rasmi Sugababes
* Sugababes di MySpace
**OSIM International Ltd**, pada asalnya ditubuhkan di Singapura pada tahun 1979 oleh Ron Sim, sebagai sebuah syarikat perkakas elektrik dan perkakas rumah di bawah nama R Sim Trading. Dengan modal permulaan yang kecil, syarikat itu terutama terlibat dengan pemasaran produk rumah seperti pisau, pengasah pisau dan pengeringan pakaian mudah alih. Pada tahun 1989, syarikat itu telah mencatatkan nama Pemeriksaan Kesihatan dan Penjagaan, dan menyaksikan perubahan tumpuan kepada produk gaya hidup sihat. Tempoh berikut ini menyaksikan pertumbuhan yang besar untuk syarikat itu, dan ia mengembangkan cawangan termasuk Malaysia dan Indonesia. 

Pada tahun 1993, syarikat itu secara rasminya melancarkan nama jenama OSIM dan rangkaian pengedarannya berkembang menjadi 60 tempat jualan di Asia. Pada tahun 2002, OSIM membuka ibu pejabat perniagaannya di Singapura di 65 Ubi Avenue 1. Status Ibu Pejabat Perniagaan (BHQ) telah dianugerahkan kepada OSIM oleh Lembaga Pembangunan Ekonomi. Pada tahun 1993, syarikat itu membuka kedai konsepnya yang pertama di Shanghai, di Republik Rakyat China.

Rujukan
-------

1. 1 2 3 4 5  "Financial Statements And Dividend Announcement For The 12 Months Ended 31 December 2013" (PDF). City Developments Limited. 27 January 2014. Diarkibkan daripada yang asal (PDF) pada 2014-03-27. Dicapai pada 27 March 2014.

Pautan luar
-----------

* Tapak web rasmi
**Senarai berpaut** (bahasa Inggerisnya *linked list*), dalam bidang sains komputer, merupakan struktur data yang terdiri daripada sekumpulan nod yang bersama-sama mewakili sebuah jujukan. Dalam bentuk teringkas, setiap nod mengandungi satu datum dan rujukan (dalam kata lain, pautan) kepada nod seterusnya dalam jujukan; bentuk lain yang lebih rumit mempunyai pautan-pautan tambahan. Struktur sebegini membolehkan penyisipan atau penyingkiran unsur dalam jujukan dibuat dengan lebih berkesan.

  
*Sebuah senarai berpaut yang nodnya mengandungi dua medan: satu nilai integer dan satu lagi pautan kepada nod seterusnya. Nod terakhir dipautkan kepada sebuah penamat yang mengisyaratkan tamatnya senarai.*

Sokongan bahasa
---------------

Terdapat banyak bahasa pengaturcaraan seperti LISP dan Scheme yang mempunyai senarai berpaut binaan dalam. Dalam kebanyakan bahasa kefungsian, senarai sebegini dibina daripada beberapa nod, setiapnya dipanggil *cons* atau *sel cons*. Cons mempunya dua medan: *car*, rujukan kepada data daripada nod berkenaan, dan *cdr*, rujukan kepada nod seterusnya. Walaupun sel cons boleh digunakan untuk membina struktur data lain, namun ini adalah tujuan utamanya.

Dalam bahasa-bahasa yang menyokong jenis data abstrak atau templat, jenis data abstrak senarai berpaut atau templat ada untuk membina senarai berpaut. Dalam bahasa-bahasa lain pula, senarai berpaut biasanya dibina menggunakan rujukan-rujukan bersama-sama rekod-rekod.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Tragedi 9 April** (juga dikenali sebagai **pembunuhan beramai-ramai Tbilisi** atau **tragedi Tbilisi**) merujuk kepada peristiwa di Tbilisi, Republik Sosialis Soviet Georgia, pada 9 April 1989, apabila demonstrasi anti-Soviet, pro-kemerdekaan telah dihancurkan dengan kejam oleh Tentera Soviet, mengakibatkan 21 kematian dan ratusan kecederaan. 9 April kini diingati sebagai **Hari Perpaduan Negara** ( Bahasa Georgia: ეროვნული ერთიანობის დღეcode: ka is deprecated  *erovnuli ertianobis dghe*), cuti umum tahunan.

Peristiwa 9 April juga menimbulkan apa yang dipanggil 'Sindrom Tbilisi'. Sindrom ini dicirikan oleh keengganan pegawai dan askar tentera untuk membuat keputusan taktikal atau pun mematuhi arahan tanpa kesan tanggungjawab yang jelas kepada pihak atasan. Ia timbul kerana keengganan kepimpinan Soviet untuk mengambil tanggungjawab atas arahan untuk membersihkan tanah dan laporan suruhanjaya dan kritikan Shevardnadze terhadap tentera secara umum. 'Sindrom Tbilisi' terus merebak pada tahun-tahun akan datang, terutamanya selepas peristiwa di Baku dan Vilnius, dan menyumbang pada tahun 1991 kepada keengganan tentera untuk menghalang demonstrasi semasa rampasan kuasa Ogos 1991.

Rujukan
-------

1. ↑  Lehrke, Jesse Paul. The Transition to National Armies in the Former Soviet Republics, 1988-2005." Oxfordshire, UK: Routledge (2013), Chapter 2 and 3.

Pautan luar
-----------

* Resolution of the Baltic Assembly on the Events in Georgia on April 9 1989
* The 9 April 1989 Tragedy and the Abkhazian Question
* A Rustavi 2 documentary about the 1989 events (includes original footage)
* Report of the Sobchak's commission of inquiry (in Russian)
**Skandal Kaset** ( Ukraine : Касетний скандал ) atau 'Tapegate' atau 'Kuchmagate' , meletus pada tahun 2000 melibatkan sejarah politik Ukraine selepas merdeka. Ekoran skandal ini, orientasi politik Ukraine berubah dari Rusia kepada Barat dan merosakkan kerjaya Presiden Ukraine Leonid Kuchma .

Skandal ini bermula pada 28 November 2000, di Kiev , apabila ahli politik Ukraine Oleksandr Moroz secara terbuka menuduh Presiden Kuchma terlibat dalam penculikan wartawan Georgiy Gongadze dan pelbagai jenayah lain. Moroz menamakan bekas pengawal peribadi Kuchma ,Mejar Mykola Melnychenko sebagai sumber.

Akibat
------

Georgiy Gongadze, wartawan adalah pengasas sebuah akhbar internet popular 'Ukrayinska Pravda' telah diculik dan dibunuh pada tahun 2000.

Skandal ini menimbulkan krisis, dengan bantahan besar-besaran di Kiev dari 15 Disember 2000-9 Mac 2001. Pembangkang mula berkempen tanpa keganasan yang dipanggil 'UBK' ("Ukraine tanpa Kuchma!"). Mereka menuntut peletakan jawatan Kuchma .

Pada tahun 2002, kerajaan Amerika Syarikat dan negara-negara lain terpanggil dengan maklumat bahawa sistem pertahanan canggih Ukraine "Kol'chuha" telah dipindahkan kepada Saddam Hussein, Presiden Iraq. Hasilnya, Leonid Kuchma telah diboikot oleh kerajaan Barat. Beliau diseranga ketika melawat Pertubuhan Perjanjian Atlantik Utara semasa sidang kemuncak yang berlangsung pada 21-22 November 2002 di Prague. Nama Kuchma tidak diletakkan di sebelah Tony Blair dan George W. Bush .

Kuchma digambarkan sebagai kurang ajar dan suka menyakiti, menggunakan lexics kotor dan bercakap campuran aneh bahasa Rusia dan bahasa Ukraine. 

Ekoran pelbagai kecaman terhadap beliau, beliau meningkatkan integrasi dengan Rusia, memandangkan bahawa pemimpin yang baru, Vladimir Putin terus menyokong Kuchma dan enggan mengakui dakwaan tersebut.

Pada September 2003, tentera Ukraine bergabung tentera AS di Iraq yang ditafsir sebagai cuba meningkatkan hubungan dengan Barat. Sejak itu, hubungan peringkat tinggi sebahagiannya dipulihkan.

Rujukan
-------


* slate.com - Article on Gongadze scandal
* REQUIEM'2002 Diarkibkan 2006-01-15 di Wayback Machine - Article by Reporters Sans Frontières
* Guardian Unlimited - Kuchmagate
Tragedi_Empat_Disember.Tragedi\_Empat\_Disember.
**Tragedi Empat Disember** merupakan sebuah novel karya Dzul Karnain Ithnain. Ia turut dijadikan komponen sastera untuk para pelajar tingkatan dua di negeri Melaka, Johor dan Kelantan. Ia diadaptasikan dari tragedi kapal terbang Malaysia Airlines Penerbangan 653 (MH653) pada 4 Disember 1977 yang terhempas di Tanjung Kupang, Johor, Malaysia. Pesawat ini berlepas daripada Lapangan Terbang Antarabangsa Pulau Pinang menuju ke Lapangan Terbang Antarabangsa Subang walau bagaimanapun dirampas dan dipaksa untuk menukar haluannya ke Singapura atas arahan dan ugutan perampas pesawat tersebut.

Novel Tragedi Empat Disember mempunyai no. KK: 893 93492101, no. ISBN 983626986X dan diterbitkan pada 2000.

Sinopsis
--------

Kamarul Azam meminta kebenaran daripada ayahnya, iaitu Encik Razali dan ibunya Puan Katijah untuk mengikuti perkhemahan di Tanjung Pangku, Johor. Dia dan beberapa anggota pengakap dan pandu puteri sekolah iaitu Razi, Zanawati, Lina Lim, dan Rendera mengikuti perkhemahan itu untuk mengambil Ujian Kelas Pertama Pengakap dan Pandu Puteri. Kebetulan pada hari itu, Encik Razali akan mengiringi Menteri Pertanian sebagai wartawan kehormat untuk rangka lawatan ke negeri-negeri di utara Semenanjung. Malangnya, kapal terbang yang dinaiki oleh Razali yang berlepas dari Lapangan Terbang Bayan Lepas telah dirampas oleh pengganas. DSP Yazid telah memaklumkan perampasan kapal terbang kepada isteri Encik Razali, iaitu Puan Katijah. Justeru itu, Puan Katijah bersama keluarga-keluarga penumpang lain telah ke Hotel Gentre untuk menunggu berita tentang kejadian tersebut.

Semasa aktiviti perkhemahan, Azam melihat kejadian kapal terbang meletup di udara. Dia tidak tahu bahawa ayahnya turut berada di dalam kapal terbang tersebut. Azam dan Razi yang mencuba pergi ke tempat kejadian itu telah diculik oleh beberapa lelaki bersenjata yang dipercayai terlibat dalam rampasan tersebut. Mereka menculik Azam dan Razi ke tengah laut lalu membiarkan motobot mereka karam.

Azam dan Razi hanyut di tengah laut hingga pengsan. Mereka kemudiannya diselamatkan oleh Pak Widodo Samsi, nelayan dari Pulau Rangsang, Sumatera Timur. Dengan bantuan Antik, anak Pak Widodo, Azam dan Razi berjaya pulang ke Johor. Azam dapat memberikan penghormatan terakhir kepada jenazah arwah ayahnya. Azam berharap agar penjenayah yang merancang rampasan itu akan segera ditangkap.

Rujukan luar
------------

* Tragedi Empat Disember
* Kajian Novel PMR
* Buletin MAPIM
* Analisis Komp. Tragedi Empat Disember Ting. 2
Esenwein, 2007
**Peter Esenwein** (lahir 7 Disember 1967 di Göppingen) merupakan atlet rejam lembing Jerman. Pada tahun 2004, ketika menyertai Sukan Olimpik, beliau telah tersingkir dalam pusingan pertama acara rejam lembing. Pada tahun 2006, beliau menamatkan saingan Kejohanan Eropah 2006 di tempat keenam dan tempat ketiga dalam Olahraga Dunia Akhir 2006.

Catatan peribadi terbaik beliau adalah 87.20 meter yang dilakukannya pada Mei 2004 di Rehlingen.

Pencapaian
----------

Mewakili Jerman| Tahun | Kejohanan | Tempat | Pencapaian | Catatan |
| --- | --- | --- | --- | --- |
| 1998 | Universiade | Fukuoka, Jepun | Ke-11 | 70.52 m |
| 2004 | Sukan Olimpik | Athens, Greece | Ke-20 (q) | 78.41 m |
| 2006 | Kejohanan Eropah | Gothenburg, Sweden | Ke-6 | 81.11 m |
| 2007 | Kejohanan Dunia | Osaka, Jepun | Ke-13 (q) | 79.62 m |

Rekod terbaik mengikut tahun
----------------------------

* 1997 - 85.60
* 1998 - 84.17
* 2000 - 84.79
* 2001 - 81.74
* 2002 - 82.97
* 2003 - 83.03
* 2004 - **87.20**
* 2005 - 77.20
* 2006 - 85.30
* 2007 - 82.78
* 2008 - 82.72
* 2009 - 79.15
* 2010 - 77.47
* 2012 - 75.75
* 2013 - 74.15

Pautan luar
-----------

* Peter Esenwein di World Athletics
**Triệu Thị Trinh** (bahasa Cina-Vietnam: 趙氏貞 ; 2 Oktober 225 - 248), juga dikenali sebagai **Triệu Ẩu** (趙嫗) atau **Bà Triệu** (*Lady Trieu*), ialah hulubalang wanita Vietnam yang berjaya menentang pihak Cina buat suatu tempoh semasa pendudukan mereka di Vietnam pada abad ke-3. Beliau telah diperihalkan sebagai "Joan dari Arc" versi Vietnam.

Masa awal
---------

Dilahirkan di Kampung Son Trung, Daerah Trieu Son, provinsi Thanh Hoa (di Vietnam Utara masa kini), Triệu Thị Trinh menjadi anak yatim piatu ketika masih muda lagi, dan tinggal dengan abang serta isterinya sehingga berumur 20 tahun. Beliau dikatakan diperlakukan sebagai abdi di rumah abangnya.

Ketika berumur 20 tahun, Triệu Thị Trinh tidak tahan lagi melihat sikap tidak hormat China terhadap Vietnam ketika beliau menyaksikan kekejaman orang Cina yang dikenakan pada rakyatnya serta penganiayaan yang disinonimkan dengan proses pencinaan. Beliau melarikan diri ke dalam hutan dan mengasaskan sebuah kem tentera sendiri dan berjaya mengumpulkan sekurang-kurangnya seribu orang askar lelaki dan wanita.

Pemberontakan
-------------

Triệu Thị Trinh berjaya membebaskan sebuah kawasan di Vietnam dan memulakan sebuah pentadbiran sendiri di wilayah tersebut. Ketika Thị Trinh berumur 23 tahun, beliau menewaskan kemaraan tentera Cina sebanyak tiga puluh kali berasingan. Beliau berupaya mempertahankan wilayahnya buat beberapa bulan, dan dikatakan berpakaian baju zirah emas serta memegang sebilah pegang dengan setiap tangannya semasa menunggang gajah dalam perang. Suatu petikan Cina pada masa itu berkata: *"Adalah lebih mudah untuk melawan harimau, berbanding dengan melawan si Permaisuri."*

Bagaimanapun pada tahun 248, tentera Cina akhirnya menewaskan tentera Thị Trinh dan menawan semula wilayah yang dibebaskan Thị Trinh. Untuk melindungi maruahnya serta untuk mengelakkan kematian di tangan orang Cina, Thị Trinh membunuh diri melalui mati lemas di sebatang sungai yang berhampiran. Terdapat lagi suatu versi bunuh dirinya yang mengatakan bahawa beliau diinjak-injak oleh gajah-gajahnya sehingga mati.

Kesan
-----

Cerita-cerita Triệu Thị Trinh dan hulubalang-hulubaang wanita yang terkenal seperti Trung Bersaudari, telah disebut oleh sesetengah ahli sejarah sebagai bayangan bahawa masyarakat Vietnam sebelum pencinaan merupakan sebuah masyarakat kuasa ibu, dengan tiadanya sebarang halangan terhadap peranan kepimpinan wanita. 

Triệu Thị Trinh merupakan srikandi Vietnam yang amat terkenal, dengan banyak jalan raya di kota-kota Vietnam serta sebahagian Hanoi dinamai sempena namanya. Sebuah hari kelepasan negara juga didedikasikan untuk memperingatinya.

Lihat juga
----------

* Sejarah Vietnam
* Wanita Vietnam
Naga, oleh Hokusai.
**Naga Jepun** merupakan pelbagai jenis mahkluk legenda dalam mitos dan budaya rakyat Jepun. Mitos naga Jepun menggabungkan legenda jati dengan cerita-certa naga yang diserap dari China, Korea dan India. Gaya naga ini amat dipengaruhi oleh naga Cina, yang mana ia lazimnya dilukis sebagai makhluk seakan ular gergasi yang tidak bersayap dan bercakar. Seperti naga-naga Asia yang lain, kebanyakan naga Jepun merupakan dewa air yang bersangkut-paut dengan hujan dan jasad air. Bahasa Jepun moden mengandungi pelbagai perkataan bagi "naga", termasuk perkataan jati *tatsu* dari bahasa Jepun lama*ta-tu*, *ryū* atau *ryō* 竜 yang diserap dari bahasa Cina *lóng* 龍, *nāga* ナーガ dari bahasa Sanskrit *nāga*, dan *doragon* ドラゴン dari bahasa Inggeris *dragon*.

Naga Jepun jati
---------------

Rujukan terawal kepada naga dalam bahasa Jepun terdapat dalam naskhah-naskhah sejarah mitos *Kojiki* (ca. 680 M) dan *Nihongi* (ca. 720 M). "Dalam sejarah-sejarah terlama ini, naga disebut dalam pelbagai cara," jelas de Visser (1913:135), "tetapi selalunya sebagai dewa air yang berbentuk ular atau naga."
*Kojiki* dan *Nihongi* menyebutkan beberapa naga purba:

* *Yamata no Orochi* 八岐大蛇 "ular gergasi bercabang lapan" ialah seekor naga berkepala lapan dan berekor lapan yang dibunuh oleh dewa angin dan laut, Susanoo, yang menemui *Kusanagi-no-Tsurugi* (pedang legenda Alat Kebesaran Diraja Jepun) di salah sebatang ekornya.
* *Watatsumi* 海神 "dewa laut" atau *Ryūjin* 龍神 "dewa naga" merupakan penguasa laut dan lautan, dan disifatkan sebagai naga yang mampu bertukar menjadi manusia. Ia tinggal di *Ryūgū-jō* 龍宮城 "kota istana naga" di dasar laut, di mana ia menyimpan permata pasang surut.
* *Toyotama-hime* 豊玉姫 "Puteri Mutiara Menyinar" ialah puteri kepada Ryūjin yang dikatakan merupakan nenek moyang kepada Maharaja Jimmu, iaitu maharaja pertama Jepun yang legenda.
* *Wani* 鰐 ialah raksasa laut yang nama diterjemahkan sebagai "ikan yu" dan "buaya".*Kuma-wani* 熊鰐 "ikan yu/buaya beruang" disebut dalam dua legenda kuno. Salah satunya mengatakan dewa Kotoshiro-nushi-no-kami bertukar menjadi "*kuma-wani* beragam lapan" dan menjadi ayahanda kepada Toyotama-hime, yang satu lagi berkata *kuma-wani* mengemudi kapal-kapal Maharaja Chūai dan Maharani Jingū.
* *Mizuchi* 蛟 / 虯 ialah seekor naga sungai dan dewa air. *Nihongi* mencatatkan kisah Maharaja Nintoku yang legenda menyembahkan manusia sebagai korban kepada *mizuchi* yang dimurkai oleh projek-projek kejuruteraan sungai maharaja tersebut.

Mitos-mitos tentang Maharaja Jimmu selaku keturunan Toyatama-hime membuktikan kepercayaan budaya rakyat bahawa Maharaja-Maharaja Jepun merupakan keturunan naga, oleh itu boleh dibandingkan dengan tradisi Cina yang mana naga itu melambangkan Maharaja China.

Naga Asia yang lain
-------------------

* Naga Cina
* Druk
* Naga Korea
* Nāga
* Naga Vietnam

Rujukan
-------

Seekor naga naik ke angkasa dengan Gunung Fuji di latar belakang dalam teraan ukiyo-e dari *Pemandangan Gunung Fuji* (1897) oleh Ogata Gekkō.
* Visser, Marinus Willern de. 1913. *The Dragon in China and Japan*. J. Müller.
Dr **Suhazeli Abdullah** ialah seorang pengamal perubatan umum dan pakar perubatan keluarga di Malaysia kelahiran Kampung Perol, Kota Bharu, Kelantan. Beliau menamatkan pengajian sarjana muda perubatan di Universiti Sains Malaysia, Kubang Kerian pada 1996. Kemudian beliau memperoleh Sarjana Perubatan (Perubatan Keluarga) pada 2004 di Universiti Kebangsaan Malaysia. Beliau pernah menjadi Konsultan pakar perubatan keluarga di Klinik Kesihatan Ketengah Jaya, Dungun dan Klinik Kesihatan Tengkawang, Kuala Berang, Terengganu.

Beliau terlibat dalam banyak bual bicara di Malaysia dan tertumpu kepada fiqah perubatan. Beliau aktif menulis berkaitan isu perubatan semasa di laman blognya dan di portal-portal media. Beliau turut menulis beberapa buah buku berkaitan isu kesihatan khususnya mengenai vaksin. Beliau menerima Anugerah Khas Juri Media Kesihatan dari Kementerian Kesihatan Malaysia pada 2018. 

Suhazeli juga melibatkan diri dalam kerja-kerja badan kebajikan dan beliau menjadi Pengerusi Lembaga Penasihat Pertubuhan Amal Perubatan Ibnu Sina (PAPISMA) sejak 2010.

Karya
-----

* Dr. Amirul Amzar; Dr. Suhazeli Abdullah; Mohd Dziehan (30 Mac 2019). *Kau Vaksin Anak Kau?! Habislah*. PutehPress. ISBN 978-967-369-413-6.

Rujukan
-------

1. ↑  Israr Khalid (24 Mac 2021). "Vaksin COVID-19: Tiada lagi isu, kini boleh daftar tanggungan di MySejahtera - Pakar". *Astro Awani*. Dicapai pada 14 Julai 2021.
2. 1 2 3  *Ist East Coast Symposium on Men and Women's Health 2020* (PDF). Kuantan: Department of Family Medicine IIUM. 2020. m/s. 12.
3. 1 2  EVA NATASHA SADALI (28 Mei 2021). "Semua vaksin mampu lawan varian baharu Covid-19". *Harakahdaily*. Dicapai pada 13 Julai 2021.

Pautan luar
-----------

* Suhazeli Abdullah di Goodreads
* Suhazeli Abdullah di Facebook
**Suhairi bin Shamsudin** atau lebih dikenali sebagai *Lembu rock* merupakan salah seorang daripada anggota kumpulan Lalaq, seorang pelakon filem dan juga seorang kartunis komik yang amat disegani suatu ketika dulu. 

**Suhairi bin Shamsudin** dilahirkan pada tahun 1976 berasal dari Klang dan kemudiannya menetap di Nilai, Negeri Sembilan sehingga ke hari ini. Penyanyi kumpulan Lalaq ini Kumpulan terdiri daripada 3 ahli (Soya, Aan, Hairi) dan terkenal dengan lagu **Gelora**. Untuk pengetahuan, ketiga-tiga mereka adalah kartunis komik yang berbakat besar. Bermula sebagai kartunis majalah Gelihati, Gila-Gila dan Politik Kedai Kopi (1994-2002), kemudian bertukar kerjaya menjadi pelukis karikatur, karikaturis (2003-2016), akhir sekali menjadi pelukis komik online (2017) hingga terbitnya Komik Viral (2008). Antara karya komik beliau yang pernah menjadi fenomena pada suatu ketika dahulu ialah 'komik viral' dan 'seram viral'. Kartunis **LembuRock** yang cintakan keamanan, melukis komik (Komik Viral) yang berbentuk teguran, teladan dan mengajak pembaca menjadi orang baik. 

**Suhairi bin Shamsudin** kini mempunyai akaun tiktok yang lebih dikenali sebagai *Lembu rock* dan mempunyai seramai 247.3k followers dan beliau mengikuti hanya 2 akaun sahaja.Di aplikasi tiktok, beliau terkenal dengan tagline "aku ikhlas melukis untuk bahagiakan penduduk dunia". Lukisan beliau yang berbentuk karikatur juga sangat menyentuh hati dan beliau banyak mengembirakan hati ramai penonton yang sedang broken dan jugak yang sedang healing.
**Sheikh Ajlin** (Dalam Bahasa Arab:ا**لشيخ عجلين**) adalah salah satu kawasan kejiranan Kota Gaza di Palestin, terkenal dengan pantai yang tenang dan penanaman anggur dan buah tin. Ia terletak berhampiran jalan pantai, dan di atas bukit seperti tebing tinggi di barat daya Kota Gaza. Keluasannya ialah 2,227 dunum, dan ia didiami oleh kira-kira 15,000 orang pada tahun 2015.

label
-----

Nama ini diberikan kepadanya berhubung dengan "Syeikh Ajlin".

Arkeologi
---------

Salah satu monumen terpenting di wilayah ini ialah lantai mozek yang terletak di bukit Batshan. Ia ditemui secara kebetulan pada musim panas tahun 1966. Ia terletak di utara pinggir bandar Sheikh Ajlin. Ia adalah lantai gereja Byzantine Gaza dihiasi dengan banyak binatang, singa, harimau, zirafah, dll. Di dalam bulatan - sebuah medali - di tengah-tengahnya adalah apa yang saya terjemahkan: (Kami, pedagang kayu Manamus dan Isurus, anak-anak Isis yang diberkati, memberikan ini mozek sebagai persembahan ke tempat paling suci untuk bulan Los pada tahun 569), iaitu yang bertepatan dengan tahun 508/509 Masihi mengikut kalendar Gaza.
Tan Sri Datuk **Nor Shamsiah binti Mohd Yunus**  merupakan Gabenor Bank Negara Malaysia mulai 1 Julai 2018 sehingga 30 Jun 2023.  yang menggantikan Tan Sri Muhammad bin Ibrahim. Beliau pernah berkhidmat sebagai Timbalan Gabenor Bank Negara dari tahun 2010 hingga tahun 2013 dan dari tahun 2013 hingga tahun 2016. Kemudian, beliau menyertai Tabung Kewangan Antarabangsa sebagai Penolong Pengarah Bahagian Pasaran Kewangan dan Modal.

Beliau adalah wanita kedua yang dilantik sebagai Gabenor Bank Negara selepas Tan Sri Dr Zeti Akhtar Aziz.

Pendidikan
----------

Beliau adalah lulusan Ijazah Sarjana Muda Sastera dalam bidang Perakaunan dari University of South Australia dan merupakan seorang akauntan bertauliah (CPA).

Kerjaya
-------

### Bank Negara Malaysia

Beliau telah mula bertugas di Bank Negara Malaysia sejak 1987 lalu. Pada 1999, beliau telah dilantik sebagai Pengarah Jabatan Pengawalan Bank hingga 2004. Pada 1 Disember 2004, beliau telah telah dilantik sebagai Penolong Gabenor Bank Negara Malaysia. Pernah bertugas sebagai Timbalan Gabenor Bank Negara sebanyak dua kali, iaitu pada tahun 2010-2013 dan 2013-2016. Beliau akhirnya telah dilantik sebagai Gabenor Bank Negara Malaysia bermula dari 1 Julai 2018 lalu.

### Tugasan di Bank Negara Malaysia

Beliau telah menjalankan tugas dalam bidang pembangunan kewangan, pengurusan strategik sumber manusia, transformasi pembangunan organisasi, pembentukan pengawalan berhemat, dasar dan peraturan pengawalan bank, pengurusan krisis dan insurans.

### Pengalaman kerjaya lain

* Penolong Pengarah Bahagian Kewangan dan Pasaran Modal, Tabung Kewangan Antarabangsa (IMF).
* Pengarah Urusan, Danamodal Nasional Berhad
* Ahli Panel Pelaburan KWSP
* Ahli Lembaga Pelaburan Tabung Haji

Sumbangan
---------

Beliau terlibat secara langsung dalam penyelesaian Krisis Kewangan Asia 1998 lalu. Memainkan peranan yang penting juga dalam pembentukan Pelan Induk Sektor Kewangan (2001-2010) dan Pelan Hala Tuju Sektor Kewangan (2011-2020).

Lihat juga
----------

Gabenor Bank Negara Malaysia

Rujukan
-------

1. ↑  Another lady governor for Bank Negara
2. ↑  Nor Shamsiah dilantik Gabenor BNM, wanita kedua terajui bank pusat
3. ↑  Malaysia picks new central bank chief, she puts focus on stability
4. ↑  Datuk Nor Shamsiah Mohd Yunus Gabenor BNM ke-9
5. ↑  Nor Shamsiah dilantik Gabenor BNM, wanita kedua terajui bank pusat



| * l
* b
* s
Gabenor Bank Negara Malaysia |
| --- |
| 
* W H Wilcock (1959-1962)
* Ismail Mohd Ali (1962-1980)
* Abdul Aziz Taha (1980-1986)
* Jaffar Hussein (1986-1994)
* Ahmad Mohd Don (1994-1998)
* Ali Abul Hassan Sulaiman (1998-2000)
* Zeti Akhtar Aziz (2000-2016)
* Muhammad bin Ibrahim (2016-2018)
* Nor Shamsiah Mohd Yunus (2018-kini)

 |  |
Bagi drama adaptasi novel ini, lihat Perempuan Paling Bahagia.

***Perempuan Paling Bahagia*** ialah novel 2016 oleh penulis novel Malaysia, Syamnuriezmil terbitan Kaki Novel. Ia telah diadaptasikan sebagai sebuah siri drama oleh Astro Oasis pada 2017.

Sinopsis
--------

Bahagia adalah pengorbanan. Berkorban untuk buat orang yang kita sayang bahagia, kita akan turut merasakan bahagia. Bagi Arissa yang berasal daripada keluarga yang susah, bahagia itu adalah duit. Ada duit semuanya akan bahagia.
Tetapi makna bahagia bagi Arissa berubah apabila Arissa diberi tugas untuk menjaga Rayyan, bayi yang dijumpai di tangga masjid yang telah dibuang oleh Rafi, abang Rafa. Rayyan yang merupakan anak tidak sah taraf telah dinafikan haknya oleh Rafi dan disebabkan Datin Zarina menghibahkan semua harta yang sepatutnya milik Rafi kepada Rayyan, Rafi berdendam.
Namun, anak tidak sah taraf hanya akan mempunyai pertalian keluarga dengan keluarga sebelah ibu yang melahirkannya dan melalui ibu susuanlah, Rayyan akan ada pertalian keluarga dengan Rafa.

"Baby Rayyan? Encik letak nama dia, Rayyan?" –ARISSA. "Kenapa? Awak nak letak nama dia apa?"-RAFA. "Rosyam Nor." -ARISSA

Akibat kasih sayang dan layanan baik Arissa ke atas Rayyan, Rafa dan Datin Zarina merasakan Arissalah calon yang sesuai untuk menjadi isteri Rafa dan ibu susuan Rayyan. Dalam masa yang sama, tanpa pengetahuan mereka, Arissa sudah pun mula mengambil ubat hormon itu. Ini kerana mereka masing-masing mempunyai alasan mereka tersendiri. Alasan Arissa adalah kerana dia sayangkan Rayyan dan menganggap Rayyan senasib dengannya, yatim piatu.

"Dia berikan saya peluang untuk bahagia. Apa salahnya, saya berikan dia peluang untuk bahagia juga? Saya tak ada sesiapa, begitu juga Rayyan. Kita orang hanya ada satu sama lain saja, pak encik." – ARISSA. Alasan Rafa adalah kerana dia sudah mula jatuh cinta. Tetapi terikat dengan perjanjiannya dengan Datin Zarina, Rafa buat-buat... Kebal.

"Errr... Neng. Jari tu, tak baik dibiarkan kosong lama-lama. Orang tua-tua kata, kalau jari tu dibiarkan kosong, nanti masuk angin. Orang tua-tualah yang kata, saya tolong sampaikan saja. Baik pakai sekarang." - RAFA. Alasan Datin Zarina pula adalah kerana dia telah meletakkan Arissa sebagai penama polisi insuransnya yang bernilai RM50 juta untuk mengaburi mata Dato’ Rafail yang mahu membunuhnya.

Keluaran dan legasi
-------------------

Rencana utama: Perempuan Paling Bahagia
*Perempuan Paling Bahagia* dikeluarkan pada 2016 oleh Kaki Novel. Pada tahun 2017, novel ini telah diadaptasikan ke siaran TV melalui drama waktu perdana di Slot Raihana bermula 4 September 2017 di Astro Oasis, dibintangi oleh Zahiril Adzim dan Shera Aiyob.

Rujukan
-------

1. ↑  Perempuan Paling Bahagia by Syamnuriezmil Goodreads. Dicapai pada 13 Ferbuari 2018.
2. ↑  "Drama Perempuan Paling Bahagia". MyInfotaip. 3 September 2017.
**Sultan bin Bajad bin Hameed Al-Otaibi** (Arab: سلطان بن بجاد بن حميد العتيبيcode: ar is deprecated ) adalah seorang ahli dari suku Otaibah dan pemimpin gerakan Ikhwan di Arab Saudi. Pergerakan ini adalah tentera maya yang disokong Raja Abdul-Aziz untuk membangun kerajaannya di antara 1910 dan 1927. Bersama-sama dengan rakannya dan teman Faisal Al-Dawish, beliau membawa puak pasukan Arab dalam penjajahan ke atas Al-Hasa, Ha'il, Al-Baha, Jazan, Asir dan Mekah dan Jeddah. Beliau adalah buta huruf dan sangat berugama—sangat mempercayai prinsip-prinsip Salafi. Beliau berjuang musuh-musuh raja-raja Arab, sambil menganggap mereka orang kafir dan orang yang tidak beriman.

Selepas penjajahan ke atas Hijaz, Raja Abdul-Aziz dan beberapa pemimpin Ikhwan pergi kepada pertempuran yang berdarah, Abdul Aziz bagaimanapun ingin menghentikan serangan di luar Saudi dan menumpukan kepada pengasasan sebuah negara moden. Al-Otaibi dan sekutunya menganggap ini adalah dosa dan mencabar perjanjian tersebut, yang dibuat oleh Ibn Saud dengan British dan kejiranan berkuasa. Bin Bajad masuk ke dalam pemberontakan terbuka terhadap angkatan Ibn Saud dan terus menentang beliau walaupun setelah kekalahan besar pemberontak Ikhwan dalam Pertempuran Sabilla.

Kematian
--------

Sultan bin Bajad akhirnya terbunuh di Al Artaweeiyah pada 1931.

Rujukan
-------

Lihat juga
----------

* 'Utaybah
* Eqab bin Mohaya
* Penyitaan Masjid Besar


|  |  |
| --- | --- |
| Ikon tunas | Rencana berkaitan Arab Saudi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Drama **Perempuan Tanpa Rahim** merupakan sebuah filem drama Melayu yang diterbitkan di Malaysia pada hari Sabtu, 25 Ogos 2012 jam 10 malam. Telefilem ini merupakan karya pertama Shuhaimi Lua Abdullah dan dibintangi oleh barisan pelakon handalan seperti Eja, Normah Damanhuri, Putri Mardiana, Harun Salim Bachik, Azhan Rani, Khatijah Tan, Faiz Fadzil dan Razali Hussain. Tayangan dilakukan pada Raya Ketujuh (25 Ogos, Sabtu), 5.00 petang – 7.00 petang
.

Pengarah
--------

Drama Perempuan Tanpa Rahim diarah oleh pengarah Suhaimi Lua

Ringkasan
---------

Kamariah seorang jururawat telah mengalami sejarah hitam kerana pernah dirogol ketika usianya 26 tahun. Perkara itu telah menghantui Kamariah sehinggalah ke usia tuanya. Sewaktu kejadian berlaku Kamariah telah diselamatkan oleh Malim. Malim telah menaruh hati dan berhasrat untuk memperisterikan Kamariah sedangkan Malim sudah pun mempunyai isteri. Kerana terpaksa, Kamariah sanggup berkahwin. Mereka membuat pengakuan kepada orang tua masing-masing bahawa mereka keterlanjuran.

Isteri Malim, Fatimah telah meminta cerai kepada Malim kerana malu dengan perbuatan suaminya. Kamariah pula ingin mengugurkan kandungannya tetapi dihalang Malim sehinggalah bayi tersebut dilahirkan dan diberi nama Syahidah. Kewujudan Syahidah telah menimbulkan rasa benci Kamariah kepada anaknya itu. Disebabkan peristiwa hitam itu juga Kamariah tidak dapat memaafkan dirinya malah dia turut memusnahkan hubungan kasih sayang anak-anaknya sendiri.

Pelakon
-------

* Normah Damanhuri sebagai Kamariah
* Eja sebagai Syahidah
* Faiz Fadzil sebagai Muiz
* Putri Mardiana sebagai Haniza
* Razali Hussain sebagai Rahim
* Azhan Rani sebagai Razi
* Harun Salim Bachik sebagai Malim
* Khatijah Tan sebagai Fatimah
* Sharisa Chong sebagai Pauline
* Nina Emelyn Khairul Bahri sebagai Adik Mira
* Rafael El-Arash Khairul Bahrin sebagai Adik Irfan
* Meen Tahrin sebagai Amir (Jururawat Lelaki).

Lagu
----

*

Pautan luar
-----------

* Dugaan perempuan tanpa rahim - MyMetro.
* Perempuan Tanpa Rahim.
Rencana ini memaparkan nama orang Korea; nama keluarganya *Seo*.

**Seo Jung-hyup** (Bahasa Korea: 서정협; Hanja: 徐正協, lahir 3 Januari 1965) adalah seorang pendidik dan ahli politik Korea Selatan yang bertugas sebagai pemangku datuk bandar Seoul sejak 10 Julai 2020 sehingga 7 April 2020, dan juga Timbalan Datuk Bandar Pemerintah Metropolitan Seoul sejak 2020 sehingga 2021. Sebelum menjadi Timbalan Datuk Bandar, Seo berkhidmat sebagai ketua jabatan budaya Pemerintah Metropolitan Seoul. Beliau telah menjadi datuk bandar Seoul setelah kematian datuk bandar sebelumnya, Park Won-soon.

Kehidupan awal dan pendidikan
-----------------------------

Seo Jung-hyup dilahirkan dan dibesarkan di Ulsan. Setelah lulus dari Sekolah Tinggi Hakseong pada 1983, Seo berpindah ke Seoul untuk menamatkan pengajian menengahnya.

Seo belajar dalam bidang ekonomi antarabangsa di Universiti Kebangsaan Seoul (BA), serta pentadbiran awam di Universiti Seoul (MA), Universiti Terbuka Kebangsaan Korea (MA serta BA dalam Bahasa Inggeris dan Sastera), Sekolah Kennedy dalam Pentadbiran Awam (MA) Universiti Harvard.

Akademik dan kerjaya bandaraya
------------------------------

Setelah menyelesaikan peperiksaan pentadbirannya pada 1991, Seo telah bekerja di berbagai jawatan dalam Pemerintah Metropolitan Seoul, dan juga sebagai profesor tambahan di pelbagai universiti di Seoul (Universiti Korea, Universiti Hanyang, Universiti Yonsei).

Beliau menjadi Timbalan Datuk Bandar pada Januari 2020 dan Pemangku Datuk Bandar pada 10 Julai 2020.

Rujukan
-------

1. ↑  Lee, Suh-yoon (2 Januari 2019). "Seoul 'future heritage' list adds 14 new sites, books". *The Korea Times* (dalam bahasa Inggeris). Diarkibkan daripada yang asal pada 9 Julai 2020. Dicapai pada 9 Julai 2020.
2. ↑  "'박원순 실종'에 서정협 행정1부시장이 직무대리" (dalam bahasa Korea). 9 Julai 2020. Dicapai pada 10 Julai 2020.
3. ↑
4. ↑  "서울시, 행정1부시장에 서정협 기획조정실장 임용제청" (dalam bahasa Korea). 17 Januari 2020. Dicapai pada 10 Julai 2020.
5. ↑
**Sultan Zainal Rashid Mu'adzam Shah II ibni Sultan Ahmad Tajuddin Mukarram Shah** (4 September 1857 – 22 September 1881) ialah Sultan Kedah ke-25 yang memerintah dari tahun 1879 sehingga tahun 1881. Baginda ialah putera sulung Sultan Ahmad Tajuddin Mukarram Shah III dengan Wan Jahara Long Nik Abidin. 

Baginda telah berkahwin dengan Tengku Mariam Tengku Ziauddin di Alor Setar, dan melahirkan seorang puteri, Tengku Permaisuri Tunku Aishah, Tengku Permaisuri Langkat (meninggal 11 Januari 1904 di Langkat, dimakamkan di Makam Diraja Masjid Azizi Langkat). Puteri baginda telah berkahwin dengan Sultan Abdul Aziz Abdul Djalil Rahmat Shah ibni al-Marhum Sultan al-Haj Musa al-Khalidal Mu’azzam Shah dari Langkat, Indonesia. Mereka berdua tiada memperolehi sebarang zuriat. 

Apabila baginda menaiki takhta kerajaan, kerajaan Siam telah mengurniakan gelaran *Phraya Ritsungrama Ramabhakti Sri Sultan Muhammad Rajamunira Surindra Varman Phraya Saiburi*.

Kemangkatan
-----------

Baginda telah mangkat pada 22 September 1881 di Istana Alor Setar, dan dimaklumkan bahawa telah dimakamkan di Makam Diraja Langgar. Menurut sumber yang menerbitkan wiki ini (Zakk62), baginda telah mangkat akibat diracun sewaktu ditahan di Ligor (Nakhon Si Thammarat). Baginda telah diganti oleh adinda tirinya, Sultan Abdul Hamid Halim Shah.

Lihat juga
----------

* Sultan Kedah

|  |  |  |
| --- | --- | --- |
| Penyandang Terdahulu | **Sultan Kedah  1879-1881** | Penyandang Kemudian |
| **Sultan Ahmad Tajuddin Mukarram Shah** | **Sultan Abdul Hamid Halim Shah** |
**Serangan siber Julai 2009** adalah siri serangan siber terhadap tapak web utama kerajaan utama, media berita, dan kewangan Korea Selatan dan Amerika Syarikat. Serangan itu melibatkan "botnet" — untuk laman web tertentu, menyebabkan bebanan kepada sistem trafik internet komputer yang diserang, dan seterusnya mematikan komputer dengan automatik. Ini dikenali sebagai serangan DDoS (*Distributed Denial-of-Service Attack*). Anggaran jumlah komputer yang terlibat dalam serangan ini berbeza, dari kira-kira 20,000 buah komputer menurut Perkhidmatan Risikan Negara Korea Selatan kepada lebih kurang 50,000 mengikut Symantec. Penggodam yang terlibat disyaki berasal dari Korea Utara, walaupun tiada bukti menunjukkan sedemikian.

Masa serangan
-------------

### Gelombang pertama

Gelombang serangan pertama berlaku pada 4 Julai 2009 iaitu pada hari Hari Kemerdekaan AS dan sasaran utama ialah negara Amerika Syarikat dan Korea Selatan. Sasaran utama penggodam tersebut ialah laman web Rumah Putih dan Pentagon. Terdapat 27 buah laman web telah dijadikan sasaran utama.

### Gelombang kedua

Gelombang serangan berlaku pada 7 Julai 2009, di Korea Selatan. Sasarannya ialah Rumah Biru Presiden Korea Selatan, Kementerian Pertahanan Korea Selatan dan Perhimpunan Negara.

### Gelombang ketiga

Gelombang ketiga bermula 9 Julai 2009 mensasarkan laman web di Korea Selatan, Perkhidmatan Risikan Negara serta bank terbesar Korea Selatan dan agensi berita utama.

Kesan
-----

Serangan itu menyebabkan gangguan, kecurian dan pengubahsuaian data. Walaupun begitu, Jose Nazario, pengarah firma rangkaian data Amerika Syarikat mengatakan serangan tersebut hanya menghasilkan 23 Megabit data per saat dan ini tidak mencukupi untuk melakukan serangan secara besar-besaran.

Namun, sebarang sistem kewangan yang berkaitan dengan laman web yang diserang akan jatuh dan menyebabkan kerugian ekonomi. Ini adalah kerana kesukaran pelawat laman web melakukan sebarang transaksi dan pembelian.

Rujukan
-------

1. 1 2 3  "New 'cyber attacks' hit S Korea". BBC News. 2009-07-09. Dicapai pada 2009-07-09.
2. ↑  Mills, Elinor (2009-07-10). "Botnet worm in DOS attacks could wipe data out on infected PCs". CNET News. Dicapai pada 2009-07-12.
3. 1 2  "Pyongyang blamed as cyber attack hits S Korea". Financial Times. 2009-07-09. Dicapai pada 2009-07-09. Italic or bold markup not allowed in: `|publisher=` (bantuan)
4. 1 2   Markoff, John (2009-07-09). "Cyberattacks Jam Government and Commercial Web Sites in U.S. and South Korea". The New York Times. Dicapai pada 2009-07-09. Italic or bold markup not allowed in: `|publisher=` (bantuan)
5. ↑  Han, Jane (2009-07-09). "Cyber Attack Hits Korea for Third Day". Korea Times. Dicapai pada 2009-07-09. Italic or bold markup not allowed in: `|publisher=` (bantuan)